
1.
Indledning

I denne situationsrapport beskrives det arbejde, der er gennemført i andet halvår af 2011 vedrørende udviklingen af anden generation af Schengeninformationssystemet (SIS II) og forberedelserne til migration fra SIS 1+ til SIS II. Den forelægges for Rådet og Europa-Parlamentet i overensstemmelse med artikel 18 i Rådets forordning (EF) nr. 1104/2008 af 24. oktober 2008
 og Rådets afgørelse 2008/839/RIA af 24. oktober 2008
 om overgang fra Schengeninformationssystemet (SIS 1+) til SIS II.

2.
Projektstatus

2.1. Oversigt over fremskridt i rapporteringsperioden

I slutningen af 2010 og første halvdel af 2011 var der både inden for det centrale SIS II og i medlemsstaterne stor aktivitet med gennemførelsen af de endelige tekniske specifikationer, der styrer samspillet mellem det centrale system og de nationale systemer. Dette var en forudsætning for at få afsluttet den tekniske udvikling af projektet. I andet halvår af 2011 skete der stadige fremskridt med den intensive testning af forbindelsen mellem det centrale system og de nationale systemer. 

Som med alle andre tilsvarende it-projekter blev der under denne intensive testning afdækket en række problemer på både centralt og nationalt plan. Kilderne til disse problemer vedrørte tre hovedområder:

i) På nationalt plan oplevede flere medlemsstater problemer eller forsinkelser under gennemførelsen af deres udvidede overensstemmelsestest (CTE). På grund af den yderligere tid, som var nødvendig for at teste systemerne, eller fordi gennemførelsen af CTE var kommet for sent i gang, måtte tidsplanen for disse test forlænges.

ii) På centralt plan tog gennemførelsen af kvalifikationstestene af det centrale system (CSQT) uden medlemsstaterne længere tid end oprindelig planlagt. Indvirkningen på den samlede tidsplan blev dog udlignet kort tid efter.
iii) Mangel på ressourcer til SIS II-projektet i det franske datacenter i Strasbourg (C.SIS) udløste langvarige diskussioner om den rettidige forberedelse og validering af SIS 1+-testværktøjerne, som var beskrevet i Rådets konklusioner af 4.juni 2009, i relation til gennemførelse af den anden etapemålstest. Dette spørgsmål skabte bekymring, da det kunne resultere i enten en forsinkelse i den samlede tidsplan, som ikke kunne indhentes senere, eller at det ville blive nødvendigt at give afkald på SIS 1+-værktøjerne.

For at få løst disse problemer arbejdede Kommissionen sammen med eksperter fra medlemsstaterne, både i det globale programstyringsråd (GPMB) og i SIS-VIS-udvalget, for at finde en afhjælpende løsning, der bl.a. tillader projektets interessenter at fastholde starttidspunktet, nemlig første kvartal af 2013. Et stort flertal af medlemsstaterne tilsluttede sig denne afhjælpende løsning.

2.2. Teknisk ramme for projektets færdiggørelse

Test

Ved denne rapporteringsperiodes start havde SIS II-projektet nået et punkt, hvor der kunne foretages en række grundige testkampagner for at bedømme både de nationale systemers og det centrale systems stabilitet, funktionsmåde og ydeevne. Metoden består i at teste de nationale systemers og det centrale systems komponenter, først hver for sig (i denne rapporteringsperiode) og derefter samlet (igangsættes i den næste rapporteringsperiode).

Efter gennemførelsen af de nødvendige tekniske opdateringer på nationalt plan begyndte medlemsstaterne at kontrollere overensstemmelsen mellem deres systemer og SIS II-specifikationerne under CTE-fasen. Da denne testfase gik langsommere end planlagt i den samlede tidsplan, vil der blive foretaget yderligere nationale test i 2012. Desuden hindrede kontraktlige og tekniske problemer på nationalt plan to medlemsstater i at indlede deres test i 2011. For at håndtere disse forsinkelser iværksatte Kommissionen en dynamisk forvaltning af testmuligheder ved at tildele medlemsstaterne testmiljøer, så snart de var til rådighed. Selv om forsinkelsen i CTE-testene ved udgangen af 2011 ikke blev opfattet som kritiske for projektets gennemførelse, skal medlemsstaterne færdiggøre deres CTE-kampagner inden 24. maj 2012, så den samlede test kan iværksættes i overensstemmelse med rammerne i den samlede tidsplan. 

I samme periode skulle der gennemføres kvalifikationstest (CSQT uden medlemsstaterne) på centralt plan. Denne testkampagne skulle have været gennemført inden udgangen af september, men tidsplanen blev ændret, og den blev afsluttet den 14. december 2011. Forsinkelsen skyldtes et problem med forbindelsen mellem den centrale enhed (CU) og den centrale backup-enhed (BCU), som forsinkede synkroniseringen og dataudvekslingen mellem de to enheder og forringede ydeevnen. Det var nødvendigt at foretage tekniske tilpasninger for at løse dette problem. Tilpasningerne sikrede, at BCU'en indeholdt samme data som CU'en i tilfælde af, at CU'en svigter. De ændrede ikke ved systemets tekniske krav, herunder vedrørende systemets tilgængelighed, modstandsdygtighed og ydeevne, og havde ingen indvirkning på de nationale systemer. 

Den efterfølgende fase består af yderligere kvalifikationstest af det centrale system med deltagelse af en række medlemsstater (CSQT med medlemsstaterne), som er planlagt til at starte den 16. januar 2012 og vil løbe i første kvartal af 2012. Alle otte deltagende medlemsstater gjorde gode fremskridt under overensstemmelsestestene (en forudsætning for at gå over til den efterfølgende testfase), endda så gode, at der ikke var bekymringer med hensyn til muligheden af at iværksætte CSQT med medlemsstaterne efter tidsplanen.

Forsinkelserne på både centralt og nationalt hold var som beskrevet ovenfor allerede blevet indhentet i forhold til projektets tidsplan. Kommissionen identificerede sammen med formandskabet og GPMB, hvordan man kan afbøde, indhente eller kompensere for disse forsinkelser for at sikre, at SIS II kan ibrugtages på den planlagte dato.

2.3. Forberedelse af den anden etapemålstest

Der blev gennemført omfattende forberedelser i flere forskellige arbejdsgange forud for den anden etapemålstest. Måldatoen for referencedokumentet, der beskriver de relevante test cases, blev fastsat til begyndelsen af 2012. Med hensyn til valideringen af testresultater og i overensstemmelse med Rådets konklusioner fra juni 2009 gav den relevante rådsarbejdsgruppe SIS 1+-kontrahenter og de franske myndigheder mandat til at gennemføre det nødvendige arbejde for at sikre validering og tilgængelighed af C.SIS-måleværktøjerne til testen. 

I løbet af september 2011 meddelte Frankrig (C.SIS) og SIS 1+-kontrahenterne i arbejdsgruppen, at de ikke ville kunne validere eller ibrugtage værktøjerne til den anden etapemålstest inden for tidsfristen i den samlede tidsplan. Formandskabet og Kommissionen afholdt flere tekniske møder med C.SIS og SIS 1+-kontrahenterne for at nå frem til konkrete løsninger, og sagen blev yderligere drøftet i Rådets arbejdsgruppe. 

Da SIS 1+-værktøjerne ikke var til rådighed, analyserede Kommissionen og medlemsstaternes eksperter alle mulige løsninger. Langt de fleste deltagere foretrak den model, der var baseret på brug af de tilgængelige SIS II-værktøjer (dvs. de to testværktøjer, der blev udviklet til SIS II-projektet af Kommissionens hovedkontrahent for udvikling og kvalitetssikringskontrahenten). Det skal understreges, at disse SIS II-værktøjer også er udtrykkeligt nævnt i Rådets konklusioner fra juni 2009 sammen med SIS 1+-værktøjerne og allerede blev taget i brug under den vellykkede første etapemålstest. Ifølge denne løsning ville de kommende testfaser og -aktiviteter blive omarrangeret, så de nationale test kan være afsluttet inden maj 2012 og den anden etapemålstest iværksat i april 2012. 

Det var den løsning, som bedst kunne bidrage til at opfylde projektets målsætninger – gennemføre pålidelige testkampagner, fastholde starttidspunktet i første kvartal af 2013 og undgå en negativ indvirkning på SIS 1+ ved at mindske det ressourcemæssige pres i C.SIS. Den blev mødt med tilslutning fra et stort flertal af delegationerne på SIS-VIS-udvalgets møde den 7. november 2011. 

På baggrund af de bekymringer, som nogle medlemsstater fortsat gav udtryk for på mødet i Rådet (RIA) den 13. december 2011, ville Kommissionen styrke den fælles interesse for en pålidelig anden etapemålstest ved at opfordre de medlemsstater, der stadig nærede forbehold med hensyn til SIS-værktøjernes specifikationer og pålidelighed, til at deltage i valideringen af dem.

Uanset dette kan de testværktøjer, som Frankrig har udviklet til SIS 1+, beholdes til senere test, hvis de bliver tilgængelige.
2.4. Forberedelser til den samlede test

I retsakterne om migrationen beskrives den samlede test
 som en test, der navnlig bekræfter, at Kommissionen og de medlemsstater, der deltager i SIS I+, har truffet de nødvendige tekniske foranstaltninger til at behandle SIS II-data, og påviser, at SIS II har en ydedygtighed, der mindst svarer til, hvad der er opnået med SIS 1+.

Følgelig var der i rapporteringsperioden omfattende diskussion om dette emne, og man begyndte at forberede planen for den samlede test. Den vil blive indgående gennemgået og finpudset i første halvdel af 2012, således at den samlede test kan blive afviklet i anden halvdel af 2012, dvs. før migrationsaktiviteterne.
2.5. Forberedelse af migrationen
Testning af konverteren

For at sikre en vellykket migration fra SIS 1+ til SIS II vil der blive installeret en midlertidig migrationsarkitektur. Den vil omfatte en konverter, der skal konvertere data i to retninger mellem det nuværende C.SIS og det centrale SIS II og holde begge systemer synkroniseret i det tidsrum, der er nødvendig, for at medlemsstaterne kan flytte fra det ene system til det andet
. 

En så central komponent i migrationsarkitekturen kræver omfattende testning. Dette krævede et SIS 1+-testmiljø. Fordi C.SIS ikke kunne levere et sådant miljø, hvilket var den oprindelige plan, måtte Kommissionen købe et nyt miljø, og en række test skulle gennemføres og valideres. 

Med hensyn til selve konverteren bestod den afleveringsprøvninger på fabrikken (Factory Acceptance Test) i oktober 2011. Efter denne godkendelse blev konverteren opstillet i Strasbourg og testet op imod SIS II (systemløsningstestning – SIS II) inden yderligere afprøvning med SIS 1+. Desuden opsatte og testede Kommissionen de nødvendige SIS 1+-kommunikationskomponetner i selve konverteren – et nødvendigt skridt, før konverteren blev forbundet med SIS 1+. Der blev gjort forberedelser til at forbinde konverteren til testmiljøet i begyndelsen af 2012.
I første halvdel af 2012 vil konverteren blive testet op imod SIS 1+ (kvalifikationstest), så konverteren kan blive testet op imod begge systemer samtidig i løbet af sommeren 2012. Dette arbejde er forløberen for afprøvninger med medlemsstaterne. Efter afprøvningerne bliver næste skridt live datamigration fra SIS 1 til SIS II i begyndelsen af 2012.

Planlægning af migrationen

Den 23. februar 2011 afgav SIS-VIS-udvalget en positiv udtalelse om tre vigtige dokumenter, der baner vej for migrationsaktiviteterne, nemlig migrationsplanen for SIS II, teststrategien og testplanen.

Migrationsplanen er udviklet til at opfylde medlemsstaternes tekniske behov, fordi den afspejler deres foretrukne tekniske tilgang. Denne tilgang var ikke i fuldstændig overensstemmelse med retsakterne om migrationen. Kommissionen agter i begyndelsen af 2012 at stille forslag om en ændring af de retlige rammer for at skabe overensstemmelse mellem de retlige bestemmelser og denne tekniske tilgang.
Der påhviler stadig medlemsstaterne et tungt ansvar for at sikre, at datakvaliteten får den rette opmærksomhed. Kun data, der opfylder kvalitetskravene under SIS 1+, kan migreres til SIS II. Data, der ikke opfylder kvalitetskravene under SIS 1+, skal "vaskes" før omstillingen til SIS II, da de ikke må overføres i et format, der ikke overholder kravene. Det polske formandskab gjorde vask af data til en prioritet for anden halvdel af 2011. På et møde herom drøftedes de tilgange, som flere medlemsstater havde lagt sig fast på for denne vigtige aktivitet.

Kommissionen arbejder stadig tæt sammen med medlemsstaterne om udarbejdelsen af migrationsvejledningen, et dokument med en detaljeret beskrivelse af de skridt, der er fastlagt i migrationsplanen. I vejledningen fastlægges de roller og ansvarsområder, der vil være gældende gennem hele processen, og den detaljerede tidsplan for migrationen af reelle SIS-data beskrives. Denne opgave blev iværksat i december 2011 og skal være gennemført inden udgangen af 2012. 

På møder i arbejdsgruppen har medlemsstaterne rejst spørgsmålet om migration af Sirene. Dette er migrationen fra medlemsstaternes eksisterende SIS 1+ Sirene-systemer til deres nye SIS II Sirene-systemer. Det er bestemt i retsakterne om migration, at de medlemsstater, der deltager i SIS 1+, skal foretage en test af supplerende oplysninger (Sirene-funktionstest)
. Kommissionen hjalp medlemsstaterne med at forberede revisionen af de tekniske specifikationer for dataudveksling mellem Sirene-kontorer, som finder sted i første halvdel af 2012.

2.6. SIS II-nettet

SIS II-projektet omfatter etablering af et wide area-netværk, som skal opfylde kravet om tilgængelighed, sikkerhed, geografisk dækning og serviceniveau, således at de nationale systemer og det centrale system kan kommunikere med hinanden.

Af driftshensyn har medlemsstaterne både hoved- og backupgrænseflader med netværket. I rapporteringsperioden blev flere medlemsstaters backupgrænseflader genaktiveret som forberedelse til test, der involverer skift mellem hoved- og backupsites. Denne genaktiveringsproces fortsætter i 2012.

Basisretsakterne for SIS II beskriver kommunikationsinfrastrukturen for SIS II-data og dataudvekslingen mellem Sirene-kontorer
. Da medlemsstaterne havde bekræftet de tekniske specifikationer for SIS II Sirene-mail relayinfrastrukturen, færdiggjorde Kommissionen indkøbsprocedurerne. Mail-relayet bliver opsat i første halvdel af 2012 forud for medlemsstaternes test af supplerende oplysninger.

2.7. Operationel forvaltning

Efter fælles erklæringer fra Rådet og Europa-Parlamentet i forbindelse med vedtagelsen af retsakterne for SIS II og VIS i juni 2009 foreslog Kommissionen at oprette et agentur til operationel forvaltning af store it-systemer inden for området frihed, sikkerhed og retfærdighed. Forordningen om agenturets oprettelse blev vedtaget den 25. oktober 2011
. 

Agenturet overtager den 1. december 2012 ansvaret for den operationelle forvaltning af VIS og Eurodac, og med hensyn til den operationelle forvaltning af SIS II sker det, når dette system tages i brug. Fremover kan agenturet også få tillagt ansvaret for andre store it-systemer på området frihed, sikkerhed og retfærdighed, hvis dette bestemmes i relevante retsakter.

2.8. Sikkerhed

Undersøgelsen om supplerende netværkssikkerhed for SIS II blev forelagt for SIS-VIS-udvalget i den foregående rapporteringsperiode. Man fandt frem til en teknisk løsning, der overholder alle krav, og et pilotprojekt blev efterfølgende iværksat. Det nødvendige udstyr blev købt, og første fase kørte fra oktober til december 2011 i et kontrolleret miljø. Alle tekniske muligheder for gennemførelsen af en løsning blev valideret. Næste skridt i pilotprojektet bliver at foretage en yderligere test, der kræver deltagelse af tre frivillige medlemsstater. Tyskland og Østrig har allerede meldt sig, og man søger nu efter en tredje frivillig deltager. Målet er at sikre en vellykket sikkerhedskontrol af systemet, som finder sted i løbet af sommeren of 2012.

3.
Forvaltning 

3.1. Finansielle aspekter 

SIS II-budgettet

Ved udgangen af rapporteringsperioden beløb Kommissionens samlede budgetmæssige forpligtelser til SIS II-projektet siden 2002 sig til 148 283 233 EUR. De tilsvarende kontrakter omfatter feasibilityundersøgelser, udvikling af selve det centrale SIS II-system, støtte og kvalitetssikring, SIS II-netværket, forberedelse af den operationelle forvaltning i Strasbourg, sikkerhed, biometriske forberedelser, kommunikation og udgifter til eksperters tjenesterejser.

Ud af dette beløb var der fra 2002 til udgangen af december 2011 udbetalt 95 414 354 EUR. De største udgiftsposter var udvikling (52 336 641 EUR), netværket (24 983 117 EUR), støtte og kvalitetssikring (9 492 497 EUR) og forberedelse af den operationelle forvaltning i Strasbourg og Sankt Johann im Pongau (7 077 303 EUR).

	Budgetgennemførelse

	
	Fra 2002 til december 2011
	Fra juli til december 2011

	(i EUR)
	Forpligtelser
	Betalinger
	Forpligtelser
	Betalinger

	Udvikling (HP/Stéria)
	80 593 047
	51 072 141
	134 184
	16 204 913

	Udvikling (Atos)
	3 535 041
	1 264 500
	3 535 041
	1 264 500

	Støtte og kvalitetssikring
	13 092 269
	9 492 497
	2 129 015
	900 319

	Netværk
	38 526 008
	24 983 117
	6 150 053
	3 462 496

	Forberedelse af den operationelle forvaltning
	8 965 894
	7 077 303
	1 290 179
	841 246

	Sikkerhed
	1 358 310
	217 712
	4 027
	0

	Undersøgelser/ konsulentbistand
	961 131
	942 261
	0
	0

	Oplysningskampagne
	33 373
	33 373
	0
	0

	Udgifter til eksperters tjenesterejser
	1 203 286
	316 577
	0
	79 711

	Andet
	14 874
	14 874
	0
	0

	I ALT:
	148 283 233
	95 414 354
	13 242 499
	22 753 185


Yderligere finansiering til medlemsstaternes nationale udvikling

Rådet opfordrede på sit møde i oktober 2010 Kommissionen til at træffe de nødvendige foranstaltninger for at give medlemsstaterne adgang til Fonden for de Ydre Grænser (Grænsefonden) som støtte til at afslutte udviklingen af de nationale systemer.

Der blev derfor afsat en betydelig mængde ressourcer til de nationale SIS II-projekter inden for rammerne af 2011-programmeringen for Grænsefonden. I de fleste tilfælde var det muligt at efterkomme det supplerende finansielle behov vedrørende SIS II i de årlige programmer for 2011. Dette var dog ikke muligt for otte medlemsstater, enten på grund af deres begrænsede tildelinger under Grænsefonden og/eller et behov for at dække andre presserende og lige så strategiske prioriteringer i deres årlige programmer. Det blev derfor besluttet at opfylde disse behov via fællesskabsforanstaltninger inden for rammerne af Grænsefonden.

Inden udgangen af 2011 havde Kommissionen og medlemsstaterne underskrevet alle tilskudsaftaler, og der var foretaget en forskudsbetaling på 75 % af hvert tilskud til de respektive medlemsstater.

3.2. Projektforvaltning 

3.2.1. Det globale programstyringsråd (GPMB)

Med ændringerne i retsakterne vedrørende migration, som blev vedtaget den 3. juni 2010, blev GPMB formelt et rådgivende organ, der yder bistand i forbindelse med det centrale SIS II-projekt for at skabe overensstemmelse mellem SIS II-projekter på centralt og nationalt plan
. GPMB har hverken beslutningsbeføjelser eller mandat til at repræsentere Kommissionen eller medlemsstaterne.

Programstyringsrådet mødtes 20 gange i rapporteringsperioden.

3.2.2. SIS-VIS-udvalget (SIS II)

I forbindelse med udviklingen af SIS II bistås Kommissionen af SIS-VIS-udvalget. Der blev afholdt fem møder i SIS-VIS-udvalget om tekniske spørgsmål vedrørende SIS II i tiden juli-december 2011. Der blev truffet flere vigtige beslutninger om migration og testning.

Ud over de regelmæssige møder i SIS-VIS-udvalget afholdes der møder i en række arbejdsgrupper under udvalget, og der arrangeres workshopper med medlemsstaternes eksperter, hvor man drøfter detaljerede tekniske spørgsmål. Disse møder fokuserer som regel på spørgsmål vedrørende specifikke projektleverancer:

· Den rådgivende testgruppe udtaler sig til SIS-VIS-udvalget om spørgsmål vedrørende tilrettelæggelsen, gennemførelsen og fortolkningen af test. Denne gruppe afholdt 23 møder i rapporteringsperioden.

· Gruppen for forvaltning af ændringer rådgiver om klassificering, kvalificering og den mulige virkning af at rette op på de indberettede problemer. På grund af det store arbejde med at vedtage de opdaterede tekniske specifikationer for det centrale system i 2010-2011 og den efterfølgende stabilisering af krav blev denne gruppe, som også rapporterer til SIS-VIS-udvalget, ikke formelt indkaldt til møde i rapporteringsperioden, og der blev heller ikke afholdt workshopper/møder om SIS II-migration i denne periode.

3.2.3. National planlægning og koordinering

Der er oprettet en arbejdsgruppe bestående af medlemsstaternes nationale projektledere, som skal rådgive Kommissionens projekthold. Emnet for møderne for de nationale projektledere er behandling af detaljerede planlægningsspørgsmål, risici og aktiviteter vedrørende både det centrale projekt og de nationale projekter. I denne rapporteringsperiode har der været afholdt fire møder for de nationale projektledere.

3.2.4. Rådet

Generelt var møderne i Rådet karakteriseret ved en positiv, samarbejdsvillig atmosfære. På grund af projektets meget tekniske karakter var Kommissionen særligt opmærksom på gennemsigtighed og sendte bl.a. et detaljeret brev til formandskabet i november 2011. Kommissionen afholdt bilaterale møder med medlemsstater, der ønskede yderligere afklaring af forskellige områder, for at skabe et fælles forståelsesgrundlag. Dette gjorde sig også gældende i Rådets SIS II-taskforce, som Kommissionen er medlem af, og som forelægger Rådet en oversigt over forberedelserne på medlemsstatsplan. Desuden erkendte medlemsstaterne behovet for at revidere et vigtigt teknisk dokument om dataudveksling mellem Sirene-kontorer og for at oprette en struktur for planlægning og forvaltning af Sirene-funktionstestningen. Der blev nedsat ad hoc-grupper i overensstemmelse hermed, og Kommissionen blev inviteret til at deltage i begge.

Som det fremgår af Rådets konklusioner og i tråd med alle projektets parters ønske om at bevare fuldstændig åbenhed, informerer Kommissionen regelmæssigt Rådet om gennemførelsen af den samlede tidsplan for SIS II og om udgifterne til det centrale projekt.

Kommissionen deltager i møderne i de forberedende organer i Rådet, der er ansvarlige for Schengeninformationssystemet, og alle møder i Ministerrådet, hvor SIS II er på dagsordenen. Kommissionen har aflagt rapport om fremskridt med SIS II-projektet, de tilknyttede risici og de næste planlagte foranstaltninger.

Kommissionen udsender en ugentlig bulletin med en kort gennemgang af den tekniske udvikling til kolleger, der er beskæftiget med projektet på nationalt plan.

3.2.5. Europa-Parlamentet

Ved udgangen af 2011 besluttede Europa-Parlamentet at opføre en del af bevillingerne fra EU's almindelige budget til SIS II-projektet i reserven. Kommissionen holder Europa-Parlamentet informeret om status for SIS II. Ud over at opfylde kravene til rapportering i retsakterne for SIS II
 afgav Kommissionen yderligere oplysninger til Parlamentet om spørgsmål vedrørende økonomi, kontrakter og tidsplan og gjorde status over projektet under diskussionerne om frigørelsen af bevillingerne til SIS II for 2011 fra reserven. Desuden besvarede Kommissionen syv parlamentsforespørgsler vedrørende SIS.

4.
Prioriteringer for den næste rapporteringsperiode 

I den kommende rapporteringsperiode – fra januar til udgangen af juni 2012 – vil der være syv hovedaktivitetsområder:

· afslutning af CTE-testningen på nationalt plan

· afslutning af CSQT med medlemsstaterne

· forberedelse og gennemførelse af foreløbige systemafleveringsprøvninger (PSAT)

· forberedelse og gennemførelse af den anden etapemålstest

· forberedelse af den samlede test

· pilotprojektet om sikkerhed og forberedelse af den efterfølgende test og kontrol 

· installation af SIS II Sirene-mail relayinfrastrukturen før medlemsstaternes test af yderligere oplysninger.

5.
Konklusioner

Som det kan forventes i en periode med intensiv testning, blev der afdækket problemer, som skulle løses i relation til både det centrale system og de nationale systemer. Takket være en samarbejdsorienteret og pragmatisk arbejdsform blev disse forhold behandlet og problemerne løst, og SIS II-projektet afvikles stadig efter planen. Disse bestræbelser skabte grundlaget for en række kritiske test, som skal gennemføres i løbet af 2012, nemlig PSAT, den anden etapemålstest og den samlede test.

På nationalt plan vil medlemsstaterne i første halvdel af 2012 fortsat arbejde på at sikre, at de kan udnytte installeringen af den nye Sirene-mail relayinfrastruktur til testen af udvekslingen af yderligere oplysninger mellem medlemsstaterne.

Kommissionen og medlemsstaterne vil fortsat arbejde sammen for at sikre, at SIS II overholder kravene i sikkerhedskontrollen, der forventes gennemført i løbet af sommeren 2012.

På grundlag af allerede gennemførte test af konverteren vil forberedelsen af migrationen mellem SIS 1+ og SIS II fortsætte.

Bilag I

Møder i SIS-VIS-udvalget (SIS II) og arbejdsgrupperne

Møder afholdt i rapporteringsperioden 
	JULI 2011

	12, 19, 25
	Det globale programstyringsråd for SIS II

	18
	Migrationsworkshop for SIS II 

	26
	Møde for de nationale projektledere for SIS II 

	26
	SIS-VIS-udvalget (møde om tekniske aspekter af SIS II)

	11
	Teststrategiworkshop for SIS II 

	4, 18, 25
	Den rådgivende testgruppe for SIS II 


	AUGUST 2011

	2, 9, 22
	Det globale programstyringsråd for SIS II

	23
	Møde for de nationale projektledere for SIS II 

	23
	SIS-VIS-udvalget (møde om tekniske aspekter af SIS II)

	1, 15, 22
	Den rådgivende testgruppe for SIS II 


	SEPTEMBER 2011

	2, 9, 16, 22, 30
	Det globale programstyringsråd for SIS II

	23
	SIS-VIS-udvalget (møde om tekniske aspekter af SIS II)

	23
	Møde for de nationale projektledere for SIS II 

	29
	Den rådgivende testgruppe for SIS II 

	22
	Workshop om overensstemmelsestest (udvidet) af SIS II 

	24
	Migrationsworkshop for SIS II 


	OKTOBER 2011

	6, 13, 27
	Det globale programstyringsråd for SIS II

	5, 12, 19, 26
	Den rådgivende testgruppe for SIS II 


	NOVEMBER 2011

	10, 18, 24
	Det globale programstyringsråd for SIS II

	25
	SIS-VIS-udvalget (møde om tekniske aspekter af SIS II)

	25
	Møde for de nationale projektledere for SIS II 

	17
	Migrationsmøde for SIS II 

	12, 17, 24, 31
	Den rådgivende testgruppe for SIS II 


	DECEMBER 2011

	1, 8, 15, 28
	Det globale programstyringsråd for SIS II

	23
	CTE-workshop for SIS II 

	29
	SIS-VIS-udvalget (møde om tekniske aspekter af SIS II)

	29
	Møde for de nationale projektledere for SIS II 

	7, 14, 21
	Den rådgivende testgruppe for SIS II 


Møder i SIS-VIS-udvalget (SIS II) og arbejdsgrupperne

b) Foreløbig dato for møder i den kommende rapporteringsperiode

	JANUAR 2012

	6, 12, 19, 27
	 Det globale programstyringsråd for SIS II

	20
	SIS-VIS-udvalget (møde om tekniske aspekter af SIS II)

	20
	Møde for de nationale projektledere for SIS II 

	5, 12, 19, 26 
	Den rådgivende testgruppe for SIS II 

	14
	SIS II M2 Testforberedelsesmøde for SIS II M2 


	FEBRUAR 2012

	10, 23
	Det globale programstyringsråd for SIS II

	2, 9, 16, 23, 30 
	Den rådgivende testgruppe for SIS II 


	MARTS 2012

	7, 14, 21, 28 
	Det globale programstyringsråd for SIS II

	21
	SIS-VIS-udvalget (møde om tekniske aspekter af SIS II)

	21
	Møde for de nationale projektledere for SIS II 

	6, 13, 20, 27 
	Den rådgivende testgruppe for SIS II 


	APRIL 2012 

	5, 19, 26 
	Det globale programstyringsråd for SIS II

	24
	SIS-VIS-udvalget (møde om tekniske aspekter af SIS II)

	24
	Møde for de nationale projektledere for SIS II 

	4, 11, 18, 25 
	Den rådgivende testgruppe for SIS II 


	MAJ 2012

	9, 16, 23, 
	Det globale programstyringsråd for SIS II

	23
	SIS-VIS-udvalget (møde om tekniske aspekter af SIS II)

	23
	Møde for de nationale projektledere for SIS II 

	8, 15, 22, 29 
	Den rådgivende testgruppe for SIS II 


	JUNI 2012

	7, 14, 21 
	Det globale programstyringsråd for SIS II

	21
	SIS-VIS-udvalget (møde om tekniske aspekter af SIS II)

	21
	Møde for de nationale projektledere for SIS II 

	6, 13, 20 
	Den rådgivende testgruppe for SIS II

�	Rådets forordning (EF) nr. 1104/2008 af 24. oktober 2008 om overgang fra Schengeninformations�systemet (SIS 1+) til anden generation af Schengeninformationssystemet (SIS II), EUT L 299 af 8.11.2008, s. 1.


�	Rådets afgørelse 839/2008/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II), EUT L 299 af 8.11.2008, s. 43.


�	Fælles artikel 8 Rådets i forordning (EF) nr. 1104/2008 og Rådets afgørelse 2008/839/RIA.


�	Fælles artikel 10, stk. 3, Rådets i forordning (EF) nr. 1104/2008 af 24.10.2008 og Rådets afgørelse 2008/839/RIA af 24.10.2008.


�	Fælles artikel 9, stk. 1, i Rådets i forordning (EF) nr. 1104/2008 og Rådets afgørelse 2008/839/RIA.


�	Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (EUT L 381 af 28.12.2006, s. 4) og Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63).


�	Europa-Parlamentets og Rådets forordning (EU) nr. 1077/2011 af 25. oktober 2011 om oprettelse af et europæisk agentur for den operationelle forvaltning af store it-systemer inden for området med frihed, sikkerhed og retfærdighed (EUT L 286 af 1.11.2011, s.1). 


�	Rådets forordning (EU) nr. 541/2010 af 3. juni 2010 om ændring af forordning (EF) nr. 1104/2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (EUT L 155 af 22.6.2010, s. 19) og Rådets forordning (EU) nr. 542/2010 af 3. juni 2010 om ændring af afgørelse 2008/839/RIA om overgang fra Schengeninformationssystemet (SIS 1+) til anden generation af Schengeninformationssystemet (SIS II) (EUT L 155 af 22.6.2010, s. 23), der indfører en artikel 17a i migrationsretsakterne.


�	Fælles artikel 18 Rådets i forordning (EF) nr. 1104/2008 og Rådets afgørelse 2008/839/RIA.

